Citroën C3 Picasso

Citroën C3 Picasso je automobil triedy nižšia MPV, ktorý vyrábala francúzska automobilka Citroën. Pre európsky trh sa automobil vyrábal na Slovensku v závode Groupe PSA Slovakia.

Opis 
C3 Picasso tvoril v ponuke Citroënu, najmenšiu a najlacnejšiu alternatívu k väčším rodinným MPV Citroën C4 Picasso a C4 Grand Picasso. Automobil sa vyrábal ako 5-dverový monospace, primárne určený ako rodinný automobil s väčším priestorom oproti osobnému automobilu.

Automobil zdieľa podvozkovú platformu s automobilmi nižšej strednej triedy Citroën C3 II., Citroën C-Elysée, Peugeot 208 a Peugeot 301.

Citroën C3 Aircross 
Pre brazílsky trh vznikla verzia Aircross. Oproti klasickému C3 Picassu má vyššiu svetlú výšku, kryty prahov, zosilnený spodný kryt motora a rezervu umiestnenú v štýle off-roadov na zadných dverách. Automobil sa vyrába iba v Brazílii, pre Európsky trh vznikla väčšia verzia C4 Aircross.

Facelift 
V januári roku 2013 prešiel model faceliftom. Zmenili sa zadné svetlá a predná maska, ktorá pripomína radu "DS" kde pribudli aj LED svetlá. Došlo k niekoľkým technickým zmenám a modernizácií. Motorizácie HDi 90 a HDi 110 boli nahradené novšími HDi 92 a HDi 115 s vyšším výkonom a optimalizovanou spotrebou.

Motorizácie

Úrovne výbavy 
 Attraction - ABS, REF, AFU (BAS), 2x airbag, predné el. okná, el. zrkadlá
 Seduction - bočné airbagy, tempomat, manuálna klimatizácia
 Exclusive - dvojzónová automatická klimatizácia, lakťová opierka, el. vyhrievané a sklopné zrkadlá, zadné el. okná
 Príplatková výbava - ESP, ASR, presklená strecha, cúvacia kamera a parkovací asistent, navigácia

Bezpečnosť 
Euro NCAP publikované v roku 2009
 Ochrana posádky: 81%
 Ochrana detí: 76%
 Ochrana chodcov: 43%
 Pomocné systémy: 40%
 Celkové hodnotenie:

Galéria

Iné projekty

Zdroj 
 

Picasso